Α4-0147/96

Ψήφισμα επί της δεύτερης έκθεσης της Επιτροπής σχετικά με την εφαρμογή της απόφασης που αφορά την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης (Διευκόλυνση για τις ΜΜΕ) (COM(95)0485 - C4-0594/95)

Το Ευρωπαϊκό Κοινοβούλιο,

- έχοντας υπόψη τη δεύτερη έκθεση της Επιτροπής σχετικά με την εφαρμογή της απόφασης που αφορά την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης (Διευκόλυνση για τις ΜΜΕ) (COM(95)0485 - C4-0594/95),

- έχοντας υπόψη την πρόταση για απόφαση του Συμβουλίου σχετικά με την παροχή κοινοτικών επιδοτήσεων επιτοκίου για δάνεια που χορηγεί η Ευρωπαϊκή Τράπεζα Επενδύσεων σε μικρομεσαίες επιχειρήσεις στο πλαίσιο της προσωρινής δανειοδοτικής της διευκόλυνσης (COM(95)0577 - C4-0021/94) ((EE C 10 της 14.01.1994, σελ. 13)), καθώς και τη γνωμοδότησή του της 24ης Φεβρουαρίου 1994 επί της προτάσεως αυτής ((EE C 77 της 14.3.1994, σελ. 46)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (Α4-0147/96),

Α. λαμβάνοντας υπόψη ότι απαράδεκτα υψηλά επίπεδα ανεργίας επικρατούν στα περισσότερα μέρη της Ευρωπαϊκής Ένωσης, θέτοντας σε κίνδυνο τον κοινωνικό και οικονομικό της ιστό,

Β. λαμβάνοντας υπόψη ότι τα περισσότερα κράτη μέλη ωφελήθηκαν από κάποιο βαθμό οικονομικής ανάκαμψης το 1995 αλλά μόνο δύο μπόρεσαν να μεταφράσουν αυτήν την ανάπτυξη σε πτώση του ρυθμού ανεργίας,

Γ. λαμβάνοντας υπόψη ότι η Επιτροπή περιορίζει ήδη την πρόγνωση για ανάπτυξη το 1996 λόγω της τρέχουσας επιβράδυνσης, και εκτιμώντας ότι η επιβράδυνση αυτή απειλεί τώρα το στόχο της Ένωσης για μείωση της ανεργίας κατά το ήμισυ έως το τέλος του αιώνα,

Δ. λαμβάνοντας υπόψη ότι γίνεται ευρέως αποδεκτό ότι στο μέλλον η ανάπτυξη και οι θέσεις εργασίας πρόκειται να δημιουργούνται κυρίως από τον τομέα των μικρομεσαίων επιχειρήσεων, και ειδικότερα από τις μικρές επιχειρήσεις,

Ε. λαμβάνοντας υπόψη ότι οι μικρές επιχειρήσεις, προκειμένου να επενδύσουν και να δημιουργήσουν θέσεις εργασίας, πρέπει να δανείζονται κεφάλαια και ότι πολύ συχνά αντιμετωπίζουν δυσκολίες όσον αφορά την πρόσβασή τους σε δανειοδοτικές διευκολύνσεις,

ΣΤ. λαμβάνοντας υπόψη ότι το Κοινοβούλιο στην προαναφερθείσα γνωμοδότησή του ορθώς επεδοκίμασε την πρόταση σχετικά με τη διάθεση ποσού ύψους 1 δισ. Ecu από την ΕΤΕπ σε μικρομεσαίες επιχειρήσεις της Ευρωπαϊκής Ένωσης, στο πλαίσιο της προσωρινής δανειοδοτικής της διευκόλυνσης, με επιδότηση επιτοκίου 2%, επιδότηση η οποία θα χρηματοδοτηθεί από τον προϋπολογισμό της ΕΕ[semigr ] σημειώνει ότι το παρόν πρόγραμμα ενισχύει όχι μόνο τη δημιουργία απασχόλησης αλλά και τη δημιουργία παραγωγικής επένδυσης[semigr ]

Ζ. λαμβάνοντας υπόψη ότι οι ενδιάμεσοι οικονομικοί φορείς διαδραματίζουν ζωτικό ρόλο με το να μεσολαβούν και να διευκολύνουν την πρόσβαση των ΜΜΕ στα δάνεια της ΕΤΕπ[semigr ]

Η. λαμβάνοντας υπόψη ότι η ΕΤΕπ διαδραματίζει ένα ολοένα και σημαντικότερο ρόλο με το να συνδράμει τις ΜΜΕ στην ΕΕ[semigr ]

1. χαιρετίζει αυτή τη δεύτερη έκθεση της Επιτροπής σχετικά με την εφαρμογή της Απόφασης[semigr ] επισημαίνει ότι η διευκόλυνση αποδείχθηκε αξιοσημείωτα επιτυχής με το 95% του συνολικού διαθεσίμου ποσού κατανεμημένου κατά τη χρονική στιγμή υποβολής της έκθεσης (31 Ιουλίου 1995)[semigr ]

2. επισημαίνει ότι, κατά τη στιγμή της υποβολής της έκθεσης, ορισμένα κράτη μέλη, και όχι μόνο αυτά που είχαν ενταχθεί προσφάτως, είχαν προβεί σε ανάληψη ενός μικρού μόνο ποσού από αυτό που εδικαιούντο, προς ζημία εκείνων των επιχειρήσεων που ενδεχομένως θα ήθελαν να δανεισθούν σ´ αυτά τα κράτη μέλη[semigr ] καλεί την Επιτροπή και την ΕΤΕπ να εξετάσουν γιατί αυτά τα κράτη μέλη είχαν προβεί σε ανάληψη ενός τέτοιου μικρού μεριδίου του ποσού του οποίου εδικαιούντο και να εξετάσουν την περίπτωση χρησιμοποίησης άλλων φορέων για τέτοια προγράμματα στο μέλλον[semigr ]

3. επισημαίνει ότι ορισμένα κράτη μέλη είχαν προγνώσεις για τη δημιουργία πολύ περισσοτέρων θέσεων εργασίας από άλλα, πράγμα που δεν μπορεί να εξηγηθεί μόνο από τις διαφορές μεγέθους μεταξύ των κρατών μελών[semigr ] επισημαίνει επίσης ότι ορισμένα κράτη μέλη είναι κατά τα φαινόμενα ικανά να δημιουργούν μία θέση εργασίας με πολύ μικρότερο δανεισμό από άλλα κράτη μέλη, και ζητεί οι σχετικές μελλοντικές εκθέσεις να περιλαμβάνουν ανάλυση των λόγων που οδηγούν σε τέτοιες διαφορές[semigr ]

4. θεωρεί ότι ο ορισμός των ΜΜΕ που εφαρμόζεται στο πλαίσιο της παρούσας πρωτοβουλίας, δηλαδή εταιρείες με λιγότερο από 500 εργαζόμενους, είναι εξαιρετικά ευρύς[semigr ] επιδοκιμάζει, κατά συνέπεια, την πρόσφατη πρόταση να υπάρξουν 4 βασικά κριτήρια για τον καθορισμό μιας ΜΜΕ, δηλαδή ο αριθμός των εργαζομένων σ' αυτήν (κάτω από 10 για πολύ μικρές επιχειρήσεις, 10 έως 50 για μικρές επιχειρήσεις, 50 έως 250 για μεσαίες επιχειρήσεις), το επίπεδο ανεξαρτησίας της, ο κύκλος εργασιών της και ο συνολικός προϋπολογισμός της[semigr ] επισημαίνει ότι κατά κανόνα μικρότερες επιχειρήσεις έχουν μεγαλύτερη δυσκολία από τις μεγαλύτερες για τον προσπορισμό δανειοδοτικών κεφαλαίων και ότι, για τους σκοπούς αυτού του προγράμματος, όσο μεγαλύτερη είναι η επιχείρηση τόσο μεγαλύτερη είναι η πιθανότητα ότι θα έκανε την επένδυση που συνδέεται με τη δημιουργία θέσεων εργασίας, ακόμα και χωρίς την επιδότηση του επιτοκίου[semigr ]

5. αναγνωρίζει ότι, για τους σκοπούς του παρόντος προγράμματος, η ΕΤΕ έχει σε μεγάλο βαθμό ακολουθήσει τη σύσταση του Κοινοβουλίου ότι η επιδότηση επιτοκίου θα πρέπει να ωφελεί τις μικρές μόνον επιχειρήσεις με λιγότερους από 250 εργαζόμενους[semigr ] πιστεύει ωστόσο ότι σε οποιοδήποτε παρόμοιο πρόγραμμα στο μέλλον η ομάδα των δικαιούχων πρέπει να περιορισθεί ακόμη περισσότερο, δηλαδή σε επιχειρήσεις με λιγότερους από 100 ή ακόμη και από 50 εργαζόμενους[semigr ]

6. χαιρετίζει τη δήλωση της Επιτροπής ότι, έως την 31η Ιουλίου 1995, η διευκόλυνση για τις ΜΜΕ είχε συμβάλει στη δημιουργία 42.000 θέσεων εργασίας[semigr ] επισημαίνει όμως ότι δεν γνωρίζουμε βέβαια πόσες από αυτές τις θέσεις εργασίας θα είχαν ούτως ή άλλως δημιουργηθεί ή πόσες από αυτές τις θέσεις εργασίας θα εξακολουθούν να υπάρχουν μετά από π.χ. μια τριετία[semigr ] ζητεί από την Επιτροπή και την ΕΤΕ να διερευνήσουν σε ποιούς τομείς πραγματοποιήθηκε η δημιουργία θέσεων εργασίας και αν αυτές οι θέσεις απασχόλησης είναι διαρθρωτικού χαρακτήρα[semigr ]

7. σημειώνει ότι η αρχική κατανομή του 1 δισ. Ecu από την προσωρινή δανειοδοτική διευκόλυνση της ΕΤΕπ έχει τώρα εξαντληθεί σε μεγάλο βαθμό[semigr ] κατά συνέπεια, καλεί την Επιτροπή να υποβάλει προτάσεις για παράταση του προγράμματος με ορισμένες προσαρμογές που θα λάβουν υπόψη τα προαναφερθέντα μειονεκτήματα, ή για ένα εναλλακτικό πρόγραμμα με τον ίδιο στόχο, δηλαδή να συνδράμει τις ΜΜΕ για να βοηθήσουν την Ένωση στο ζωτικό της καθήκον για τη δημιουργία απασχόλησης, ιδίως διευκολύνοντας την πρόσβαση σε πηγές χρηματοδότησης για τη διενέργεια επενδύσεων και μειώνοντας το κόστος αυτών των κεφαλαίων[semigr ]

8. φρονεί ότι η Επιτροπή οφείλει να εξετάσει κατά πόσο αξίζει να περιορισθεί ο αριθμός των ενδιάμεσων οικονομικών φορέων σε κάθε κράτος μέλος που έχει το προτέρημα της συγκέντρωσης διαθέσιμων αποθεμάτων, αυξάνοντας κατ' αυτόν τον τρόπο την αποτελεσματικότητα του προγράμματος Διευκόλυνσης για τις ΜΜΕ[semigr ] η εκτεταμένη κάλυψη εκ μέρους της ΕΕ, σε ό,τι αφορά τη διαθεσιμότητα της Διευκόλυνσης για τις ΜΜΕ, είναι βασική και πρέπει να διασφαλισθεί[semigr ]

9. φρονεί ότι οι ενδιάμεσοι φορείς οφείλουν να τηρούν τα υψηλότερα πρότυπα ακεραιότητας και να μην επιδιώκουν να αποσπούν αθέμιτα οικονομικές δραστηριότητες γι' αυτούς τους ίδιους, καταχρώμενοι το ρόλο τους ως ενδιάμεσοι φορείς που ασχολούνται με λογαριασμούς των ΜΜΕ[semigr ]

10. υποστηρίζει τη νέα πρόταση της Επιτροπής ELISE (european loan insurance quarantee scheme for employment) ως πιθανό εναλλακτικό μέσο για τις ΜΜΕ[semigr ]

11. φρονεί ότι η ΕΤΕπ χρειάζεται να γίνει περισσότερο διαφανής και υπεύθυνη[semigr ] αυτό πρέπει να γίνει με τη σύσταση μίας μικτής επιτροπής του Ευρωπαϊκού Κοινοβουλίου και της ΕΤΕπ, καθήκον της οποίας θα είναι, μεταξύ άλλων η εξονυχιστική έρευνα της διευκόλυνσης της ΕΤΕπ για τις ΜΜΕ[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και στο Διοικητικό Συμβούλιο της ΕΤΕπ.